**PROCESVERBAL**

**Mbledhja e datës 17.11.2023**

Sotme datë 17.11.2023, ora 13:00, në Sallën e Mbledhjeve, u zhvillua mbledhja e radhës e Këshillit Bashkiak Kukës, në zbatim të ligjit 139/2015 ”Për Vetëqeverisjen vendore “, “Rregulloren e funksionimit dhe organizimin të Këshillit Bashkiak” si dhe njoftimin përkatës. Në mbledhje morën pjesë : Albert Muja, Edmond Hallaçi, Gazmend Hallaçi, Sami Mata, Republika Tusha, Arjeta Zela, Destan Spahiu, Astrit Dobrushi, Xhem Visha, Rubin Omuri, Erjon Brati, Valion Muja, Aurora Guska, Ervis Gjana, Musë Kastrati, Halim Peca, Hume Elezaj, Fasli Gërmizi, Adelina Shllaku.

Deklarohet kuorumi. Hapet mbledhja. Kryetari i Këshillit lexon rendin e ditës:

1. Miratimi i procesverbalit të mbledhjes datë 02.11.2023.
2. **Projektvendim “**Për dhënien e ndihmës ekonomike nga fondi 6%, Tetor 2023”.
3. **Projektvendim** “ Për miratimin e linjave sipas largësive për transportin e punonjësve arsimor dhe nxënësve”
4. **Projektvendim “**Për miratimin e marrëveshjes standarte mes programit të Kombeve të Bashkuara për Zhvillim dhe Bashkisë Kukës mbi zbatimin e programit të përbashkët të Kombeve të Bashkuara “Askush të mos mbetet pas”, faza II/LNB2, ku UNDP ka rolin e palës zbatuese”.
5. **Projektvendim “** Për miratimin e kërkesës së Drejtorisë Emergjencave Civile për vlerësimin e riskut në territorin e Bashkisë Kukës si dhe planin e përballimit dhe koordinimit të emergjencave civile dhe krizave Bashkia Kukës**”.**
6. **Projektvendim “**Për miratimin e kërkesës së Bashkisë Kukës së bashku me dokumentacionin tekniko-ligjor për akordimin e ndihmës financiare për familjen e z. Besim Maksut Dullaj, Lagj. Nr. 5, Bashkia Kukës, banesa e të cilit është dëmtuar nga zjarri**”.**
7. **Projektvendim “**Për miratimin e kërkesës së Bashkisë Kukës së bashku me dokumentacionin tekniko-ligjor për akordimin e fondit financiar për blerjeuniformash përpunonjësit si dhe mjete pune për Drejtorinë e Emergjencave Civile dhe drejtorinë e MZSH-së”**.**

**Të ndryshme**

Diskutohet për shtesat në rend dite.

Albert Halilaj:- Ne kemi marrë një mandate përfaqësimi. Shpresoj të kemi bashkëpunim dhe të arrijmë të bëjmë më të mirën për bashkinë tonë.

Aurora Guska: -Kërkoj të diskutojmë si shtesë në rend dite 2 probleme:

Banorët e fshatrave Bardhoc dhe Gjegjan për problemin që ju shkakton në rrugë puna e firmave private që operojnë në këtë zonë dhe gjobat e IMTV-së. Cila firmë operon në atë zonë dhe a ka detyrime ndaj komunitetit?

Albert Halilaj:- Jam dakord me shqetësimet e ngritura nga këshilltarët. Është i patolerueshëm dëmtimi i rrugës. Do ndërmerret cdo veprim i nevojshëm për këtë rast.

Halim Pec aka ngritur një ankesë për higjienën në shkolla. Kemi dërguar një grup pune për këtë problem. Brenda muajit dhjetor do të tenderoj për zgjidhjen e këtij problemi.

Aurora Guska: IMTV-ja është pjesë e bashkisë dhe vendos gjobë ndaj një familje që vetë e trajton me ndihmë ekonomike. Në mbledhjen e ardhshme dua informacion. Ka vendime njëkohësisht me gjobë dhe procedim penal. Duhet të merret njëra nga masat.

Albert Halilaj: Përvec IMTV-së së Bashkisë, është dhe IKMT (Degë territorial) dhe Policia e Shtetit që marrin këto masa.

Fillohet me rendin e ditës.

1.Miratohet me shumicë votash procesverbali i mbledhjes së datës 02.11.2023.

Shqyrtohet projektvendimi për miratimin e dhënies së ndihmës ekonomike nga fondi 6%, tetor 2023. Sami Mata: Komisioni I Financave dhe Ekonomisë e ka shqyrtuar projektvendimin. Shpjegon relacionin përkatës dhe I propozon këshillit miratimin e këtij projektvendimi.

Fasli Gërmizi: Në mbledhjen e komisionit shpreha një kërkesë ku të pranishëm të jenë dhe administratorët e ndihmës ekonomike. Duhet të jemi korrekt me ligjin.

Musë Kastrati: - I uroj suksese Kryetarit të Bashkisë. Shpresoj të kemi bashkëpunim në shumë fusha. Komisionet duhet të bëjnë gjetje dhe jo vetëm të lexojnë ato që sjell administrata. Duhen arsyet e familjeve që kanë hyrë e kanë dalë nga skema.

Sami Mata: - Janë të gjitha në relacion (hyrjet, daljet dhe arsyet).

Gazmend Hallaçi: E kemi lexuar materialin në email. Jam i pakënaqur me numrin e madh të familjeve që janë hequr. A kemi mundësi ne t’i rikthejmë që të mos penalizohen për 6 muaj?

Asllan Bilali: Ne si specialist bëjmë të pamundurën për t’i future në skemë. Ne jemi aplikues por jo vendimmarrës. Sistemi i pikëzimit menaxhohet nga Drejtoria e Shërbimit Social Shtetëror. Arsyet kryesore të largimit janë: mosdeklarimi dhe në këtë rast sistemi e penalizon aplikantin për 6 muaj.

Nuk ka diskutime të tjera. Hidhet në votim. Miratohet me të gjitha votat pro.

Albert Halilaj: Një kopje e rezultateve të CENSUS-it do ju vihet në dispozicion këshilltarëve. Do të përkrahen vetëm ata që kanë nevojë e jo ata që banojnë në Tiranë e mbajnë pashaportizimin në Kukës për përfitime të padrejta.

Shqyrtohet pika 3: Projektvendim“ Për miratimin e linjave sipas largësive për transportin e punonjësve arsimor dhe nxënësve”.

Fasli Gërmizi: Është mbledhur komisioni I Arsimit, Kulturës, Sporteve, Dhënies së Titujve e Emërtimeve. E kemi shqyrtuar këtë projektvendim dhe relacionin përkatës. Problematikat janë të mbartura. Shpopullimi është fenomen. Duhet të gjejmë mundësinë që objektet e mbyllura të mirëmbahen e të shfrytëzohen. Falenderoj punonjësit që kanë përgatitur projektvendimin. Gjithsej janë paraqitur për miratim 116 linja. Komisioni e pa të arsyeshme t’i propozojë këshillit miratimin e këtij projektvendimi. Miratohet me të gjitha votat pro.

Astrit Dobrushi: Në mbledhjen e datës 2, keni kaluar disa pika që duan 50%+1 të votive. Kam pikëpyetje për rregulloren, dëgjesën publike për buxhetin dhe paketën fiskale.

Albert Muja: Komisioni I Ekonomisë dhe Finacës ka hartuar një grafik për dëgjesat që do realizohen para miratimit të paketës fiskale dhe buxheëtit të vitit 2024.

Shqyrtohet pika 3- Projektvendim **“**Për miratimin e marrëveshjes standarte mes programit të Kombeve të Bashkuara për Zhvillim dhe Bashkisë Kukës mbi zbatimin e programit të përbashkët të Kombeve të Bashkuara “Askush të mos mbetet pas”, faza II/LNB2, ku UNDP ka rolin e palës zbatuese”.

Hume Elezaj: Komisiopni I Mirëqenies Sociale u mblodh dhe shqyrtoi projektvendimin dhe relacionin e paraqitur nga Drejtoria e Shërbimit Social dhe Kujdesit Shoqëror. Marrëveshja është nënshkruar mes UNDP dhe Bashkisë Kukës. Është pjesa më vulnerabël. Aktivitetet e projektit janë të detajuara. Ky projekt ka ndjeshmëri e cila është e prekshme për moshën e tretë. Si komision e kemi kaluar. Ju ftoj ta votoni.

Gazmend Hallaçi: Është projektvendim shumë i drejtë. Mendoj se duhet të punësohen aty në qendër 2 banakierë për të shërbyer.

Albert Halilaj: Jam i pakënaqur me strukturën aktuale. Të moshuarit duan shërbim, duan përkujdesje. Ngrohja me kaldajë mund të jetë e vështirë.

Fasli Gërmizi: Projekti e zgjidh që në titull - “Askush të mos mbetet pas”. Mendoj se ky është problem i zgjidhshëm.

Në Kukës kërkohet punë për lëmoshë dhe jo për të punuar. Mendoj se këto janë gjëra të vogla për t’u diskutuar në mbledhje të këshillit. Me çdo mundësi duhet t’i shërbejmë moshës së tretë. Hidhet në votim dhe miratohet me të gjitha votat pro.

Aurora Guska: - Projektet të zbatohen.

Shqyrtohet projektvendimi **“** Për miratimin e kërkesës së Drejtorisë Emergjencave Civile për vlerësimin e riskut në territorin e Bashkisë Kukës si dhe planin e përballimit dhe koordinimit të emergjencave civile dhe krizave Bashkia Kukës**”.**

Nuk ka diskutime. Miratohet. 1 abstenim.

Shqyrtohet pika 6, Projektvendim **“**Për miratimin e kërkesës së Bashkisë Kukës së bashku me dokumentacionin tekniko-ligjor për akordimin e ndihmës financiare për familjen e z. Besim Maksut Dullaj, Lagj. Nr. 5, Bashkia Kukës, banesa e të cilit është dëmtuar nga zjarri**”.**

Sami Mata: **-** Jam kundër këtij projektvendimi. Nuk ka funksionuar komisioni i vlerësimit të dëmit.

Aurora Guska:- Sa është fuqia paguese e bashkisë?

Besim Dulla (qytetari I dëmtuar): Komisioni I vlerësimit të dëmit ka ardhur, ka parë dhe ka ikur. Nuk ka pyetur se çfarë dëmi është bërë. Materialet e tjera të dëmtuara nuk janë shkruar në raport vlerësimi.

Haxhi Misini:- Kompensimi financiar bëhet nga fondi I kushtëzuar. Me daljen e ligjit 45/2019, të gjitha familjet janë dëmshpërblyer. Përsa I përket rastit konkret, kemi shkuar në vendngjarje. Ka pasur zjarr. Kemi fotografuar. Me urdhër të titullarit është ngritur komisioni I vlerësimit. Është bërë vlerësimi I dëmit. Ne trajtojmë 100% elektroshtëpiaket dhe 50% dëmtimin e sipërfaqes ndërtimore.

Halim Peca: Kush ka qenë në komision?

Haxhi Misini:- Roland Tusha dhe specialist të tjerë.

Hidhet në votim projektvendimi.

Musë Kastrati: Kërkoj ekspert për të bërë vlerësimin.

Hidhet në votim. Miratohet me 11 vota pro, 7 vota kundër.

Albert Halilaj: Ka 2 komisione të ngritura nga bashkia. Ne duam të ndihmojmë por konstatimi bëhet me komision.

Haxhi Misini: Kemi marrë dokumentacionin e mbajtur dhe nga zjarrfikësi.

Shqyrtohet pika 7,Projektvendim **“**Për miratimin e kërkesës së Bashkisë Kukës së bashku me dokumentacionin tekniko-ligjor për akordimin e fondit financiar për blerjeuniformash përpunonjësit si dhe mjete pune për Drejtorinë e Emergjencave Civile dhe drejtorinë e MZSH-së”**.**

Nuk ka diskutime për këtë projektvendim. Miratohet me të gjitha votat pro.

Astrit Dobrushi: Në buxhetin e ardhshëm duhet të parashikohet rehabilitim i sallës së mbledhjeve të këshillit.

Albert Halilaj: Bashkia është me 2 miliard lekë borxh. Ju sugjeroj që në çdo shkollë të shtojmë sanitare. Rikonstruksioni i tualeteve të shkollave duhet të jetë prioritet.

Sa i përket problemit të sallës së mbledhjeve, kemi rënë dakord që të bëhet shtesë kati.

Mbyllet mbledhja. Firmoset procesverbali.

**Kukës me datë 17. 11.2023**